Det finnes en lang rekke frakketyper som har ulik utforming og er beregnet til ulik bruk. Det gjelder både lette, kortere varianter av tynt stoff og tunge, side frakker med fôr. Eksempler er legefrakk, lagerfrakk, labfrakk, uniformsfrakk og pelsfrakk. Frakker, kapper og annet langt overtøy var vanligere før enn nå, og snitt, materialvalg, farger og dekor har variert stort gjennom drakthistorien.